stanford-oval/wikipedia huggingface dataset:
Häkkilintu

| Häkkilintu> Mockingbird Don’t Sing |
| --- | --- |

Ohjaaja:  Harry Bromley Davenport
Käsikirjoittaja:  Daryl Haney
Tuottaja:   Harry Bromley-Davenport  Kris Murphy 
Säveltäjä:  Mark Hart
Kuvaaja:  Jeff Baustert
Valmistustiedot
Valmistusmaa:  Yhdysvallat
Tuotantoyhtiö:  Genieworks
Levittäjä:  Netflix
Ensi-ilta:  2001
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Häkkilintu (engl. Mockingbird Don’t Sing) on Harry Bromley Davenportin ohjaama yhdysvaltalainen draamaelokuva, joka perustuu villilapsi Genien elämään. Elokuvan pääosissa näyttelevät Joe Regalbuto, Sean Young, Michael Lerner ja Melissa Errico.
Tositapahtumiin perustuva Häkkilintu kertoo Katie Standonista, joka on elänyt 13-vuotiaaksi asti eristyksissä yhdessä huoneessa, johon vanhemmat ovat hänet eristäneet. Perheen isä näyttää olevan syypää kaikkeen ja harmaakaihin vuoksi sokeutunut äiti on myös olosuhteiden uhri.
Katie on löydettäessä mykkä ja kehitys on pysähtynyt aiemmin. Tyttö otetaan sosiaaliviranomaisten huostaan. Häntä nimitetään Wild Childiksi, koska lapsen tavat muistuttavat eläintä: tämä sylkee minne vaan, masturboi siellä missä huvittaa ja syö omaa oksennustaan. Katieta aletaan tutkia ja opettaa ihmisten tavoille. Välillä tuntuu, että kukaan ei lopulta välitä itse ihmisestä vaan pikemminkin tutkimuksesta, jota voi suorittaa niin kauan kuin apurahaa riittää. Nuori kielitieteiden opiskelija pysyy Katien rinnalla ja ystävystyy hänen kanssaan muiden olosuhteiden vaihdellessa ympärillä.
Näyttelijät

| 0 | 1 | 2 |
| --- | --- | --- |
|  Melissa Errico  | … |  Sandra, sosiaalityöntekijä   |
|  Joe Regalbuto  | … |  tohtori Glazer   |
|  Sean Young  | … |  tohtori Judy Bingham   |
|  Michael Lerner  | … |  tohtori York   |
|  Kim Darby  | … |  Louise   |
|  Tarra Steele  | … |  Katie Standon   |
|  Laurie O'Brien  | … |  Beverly   |
|  Ed Brigadier  | … |  Mr. Manning   |
|  Jack Betts  | … |  Wes   |
|  Sharon Madden  | … |  Mrs. Manning   |
|  Ben Messmer  | … |  Rob   |
|  Lora Criswell  | … |  Colleen   |
|  Michael Azria  | … |  Billy Standon   |
Hr. Ms. Piet Hein

Hr. Ms. Piet Hein tai Zr. Ms. Piet Hein voi tarkoittaa seuraavia Alankomaiden kuninkaallisen laivaston sotalaivoja:
Piet Hein (1774), linjalaiva
Piet Hein (1799), aiemmin Princess Royal
Piet Hein (1803), tykkikuunari
Piet Hein (1813), linjalaiva
Hr. Ms. Piet Hein (1894), Evertsen-luokan rannikkopanssarilaiva
Hr. Ms. Piet Hein (1927), Admiralen-luokan hävittäjä
Hr. Ms. Piet Hein (F811), Kortenaer-luokan fregatti
Hr. Ms. Piet Hein (D805), Evertsen-luokan hävittäjä entinen Britannian kuninkaallisen laivaston S-luokan hävittäjä HMS Serapis.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hr. Ms. Piet Hein”, voi hakea sivunnimihaulla, laajalla sivunnimihaulla tai tekstihaulla.
Hirose Takeo

| Hirose Takeo |
| --- | --- |

Henkilötiedot
Syntynyt: 16. heinäkuuta 1868 Ōita, Japani
Kuollut: 27. maaliskuuta 1904 Port Arthur, nykyinen Kiina
Sotilashenkilö
Palvelusmaa(t):   Japani
Taistelut ja sodat:  Ensimmäinen Kiinan–Japanin sota Venäjän–Japanin sota
Sotilasarvo:  kapteeni
Joukko-osasto:  Japanin laivasto
Hirose Takeo (jap. 広瀬武夫; 16. heinäkuuta 1868 – 27. maaliskuuta 1904) oli Japanin laivastossa palvellut upseeri. Hirose kuoli japanilaisten yrittäessä tukkia venäläisen Port Arthurin laivastotukikohdan satamaa Venäjän–Japanin sodan aikana 27. maaliskuuta 1904. Japanissa hänestä tuli sittemmin Japanin laivaston upseerien rohkeuden ja itsensä uhraamisen symboli.
Elämäkerta

Hirose Takeo syntyi Japanin Ōitassa 16. heinäkuuta 1868. Hänen isänsä oli tuomari ja veli Hirose Katsuhiko Japanin laivaston kontra-amiraali. Hirose Takeo opiskeli ensin Kogyokushassa ja myöhemmin Japanin laivastoakatemiassa. Hän valmistui laivastoakatemian 15. luokalta vuonna 1889.
Ensimmäisen Kiinan–Japanin sodan aikana Hirose palveli japanilaisella ironclad-alus Fusōlla ja otti osaa esimerkiksi Jalujoen taisteluun. Sodan jälkeen vuonna 1897 Hirose valittiin upseerikoulutukseen Venäjällä. Hirose opiskeli Venäjällä vuoteen 1899 saakka toimien sen jälkeen myös Japanin lähetystön attaseana Pietarissa vuoteen 1902 saakka. Tällä välin Hirose oli matkustellut myös Ranskassa, Saksassa ja Isossa-Britanniassa. Vuonna 1900 hän oli saanut ylennyksen komentajakapteeniksi.
Venäjän–Japanin sodan syttyessä vuonna 1904 Hirose oli taistelulaiva Asahin torpedoupseeri. Sodan alkuvaiheessa japanilaiset pyrkivät aloittamaan Port Arthurin venäläisen laivastotukikohdan merisaarron. Japanilaiset yrittivät tukkia kulkureitin tukikohdan satamaan 27. maaliskuuta 1904. Tuolloin Hirose komensi Fukuimaru -nimistä alusta, joka oli tarkoitus upottaa sataman suulle. Aluksen yrittäessä päästä ankkuriin satamaan johtavalle väylälle siihen osui torpedo. Hirose selvisi torpedon räjähdyksestä ja etsi eloonjääneitä. Lopulta hänen noustessaan pelastusveneeseen hän sai surmansa venäläisen tykistön osumasta.
Hirose ylennettiin postuumisti kapteeniksi. Japanissa hänestä tehtiin sankari, jonka toiminta symboloi laivaston upseerien uhrautumista Japanin eteen. Hirosesta tuli gunshin eli sodanjumala. Hänen kotiprefektuuriinsa Ōitaan rakennettiin hänelle omistettu pyhättö.
Hirose Port Arthurissa japanilaisessa aikalaiskuvauksessa.
Hirosen pyhättö.
Häissä

| ”Häissä” Jare & VilleGalle mukana Märkä-Simo |
| --- | --- | --- |

Singlen tiedot
 Albumilta: Mustaa kultaa
 Julkaistu: 18. huhtikuuta 2011 (musiikkivideo) 27. huhtikuuta 2011 (digitaalinen)
 Formaatti: digitaalinen lataus
 Tuottaja(t): Sakke
 Tyylilaji: rap, pop rap
 Kesto: 03.07
 Levy-yhtiö: Monsp Records
Jaren & VilleGallen muut singlet
| ”Nelisilmä” 2011 | ”Häissä” 2011 | ”Mitä sä siit tiiät (Heeeyyy)” 2011 |
”Häissä” (kulkenut internetissä myös nimellä ”Pienissä häissä”) on rap-kaksikko Jaren & VilleGallen kolmas single heidän esikoisalbumiltaan Mustaa kultaa. Single julkaistiin musiikkivideonsa kanssa 18. huhtikuuta 2011. Kappaleella vierailee jääkiekkoilija Siim Liivik taiteilijanimellä Märkä-Simo, ja sen on tuottanut Sakke Aalto.
Taustaa

”Häissä” julkaistiin musiikkivideon kanssa 18. huhtikuuta 2011. Tätä ennen kappale oli kuitenkin vuotanut internetiin ja se löytyi YouTubesta jo 24. maaliskuuta 2011. ”Häissä” julkaistiin digitaalisena latauksena 27. huhtikuuta 2011. Ilmestyessään kappale sai hyvän vastaanoton. Se nousi Suomen virallisen singlelistan kärkeen viikolla 19/2011. Se nousi ensimmäiseksi myös Latauslistalla ja Finnish Dance Chartilla. Kappale oli ehdolla Ylen kisabiisiksi Jääkiekon MM-kisoihin 2011, mutta tuli toiseksi. ”Häissä” äänestettiin Suomen viralliseksi kesähitiksi ja se oli ehdolla vuoden 2012 Emma-gaalassa kategoriassa Vuoden biisi. ”Häissä” myi platinaa 20. huhtikuuta 2012. Kappale löytyy myös Leijonat 2011 -kokoelmalevyltä.
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 1 
Finnish Dance Chart: 1
ICARUS

ICARUS (engl. International Centre for Archival Research) on vuonna 2007 perustettu eurooppalaisten muistiorganisaatioiden verkosto, jonka toiminnassa korostuu digitaaliseksi muuttuvan tiedon hallinta. Kansallisarkisto on ollut järjestön jäsen vuodesta 2012. ICARUKSEN hallinnoimia verkkopalveluita ovat mm. yksityisarkistojen digitoitujen kuvien pitkäaikaissäilytystä varten perustettu Topoteekki ja keskiaikaisten asiakirjojen hakuportaali Monasterium.
Aiheesta muualla

Järjestön kotisivu
Hybrid Graphics

| Hybrid Graphics |
| --- | --- |
Yritysmuoto:  osakeyhtiö
Perustettu:  1994
Kotipaikka:  Helsinki
Infobox OKVirheellinen NIMI-arvo: 
Hybrid Graphics Oy oli suomalainen grafiikkaohjelmistoteknologioita kuluttajatuotteisiin kehittävä yritys. Hybrid perustettiin vuonna 1994 Helsingissä. Maaliskuussa 2006 NVIDIA Corporation osti yrityksen, joka on toiminut kesäkuusta 2007 lähtien nimellä NVIDIA Helsinki Oy.
Historiaa

Vuoteen 2000 asti Hybrid tunnettiin parhaiten tietokonepelien väliohjelmistovalmistajana (middleware). Hybridin tärkein tuote kyseisenä aikana oli OpenGL-perustainen 3D-grafiikkakirjasto SurRender 3D (1996-2000). Vuonna 2000 Hybrid julkisti dPVS (Dynamic Potentially Visible Set) -näkyvyysoptimointituotteen, jota käytetään useissa MMORPG-peleissä, muun muassa Star Wars Galaxies ja EverQuest II. Hybridin kohdistaessa toimintaansa sulautettuihin teknologioihin dPVS myytiin Umbra Softwarelle vuonna 2006.
Yhtiön toiminta

Sulautettujen grafiikkateknologioiden alalla Hybrid tarjosi toteutuksia langattomista grafiikkarajapinnoista kuten OpenGL ES, M3G (JSR 184) ja OpenVG, ja yhtiö oli arvostettu asiantuntijajäsen langattoman grafiikan standardointijärjestöissä, mukaan lukien Java Community Process ja Khronos Group. Hybrid tunnettiin kansainvälisesti myös akateemisesta tutkimuksestaan tietokonegrafiikan alalta; yrityksen useita tutkielmia julkaistiin SIGGRAPHissa.
Höyryolut

Saksalainen höyryolut
Höyryolut tai kalifornialainen höyryolut voidaan määritellä oluttyypiksi, jossa olut on valmistettu pohjahiivalla käyttämällä niitä pintahiivoille tyypillisissä korkeammissa lämpötiloissa. Käsitteellä on kaksi toisistaan poikkeavaa, mutta läheistä merkitystä:
historiallisesti höyryolut - steam beer - tarkoittaa Yhdysvaltojen länsirannikolla 1800-luvun puolivälistä 1900-luvun puoliväliin asti valmistettua halpaa ja heikkolaatuista olutta, jota tehtiin panemalla olutta pohjahiivalla (lager) käyttämättä normaalisti siinä käytettävää jäähdytystä. Jäähdytys puuttui koska jäätä tai kylmää vettä ei ollut saatavilla.
nykyaikainen höyryolut, joka tunnetaan nimellä California common, tyyli jolle Anchor Brewing Company on rekisteröinyt tavaramerkin Steam beer vuonna 1981.
Anchor Steam beerin lisäksi kaupallisia California common -oluita ovat mm. Southampton West Coast Steam Beer, Old Dominion Victory Amber ja Flying Dog Old Scratch Amber Lager.
Aiheesta muualla

(englanniksi) BJCP:n määrittely California common -oluttyylille (Arkistoitu – Internet Archive)
ICAS

ICAS:n logo.
International Council of the Aeronautical Sciences (ICAS) on lentotekniikan akateemisen opetuksen kansainvälinen yhdistys, joka perustettiin Yhdysvalloissa vuonna 1957.
29. tammikuuta 2009 yhdistys piti ensimmäisen kansainvälisen seminaarin, jonka osanottajat edustivat perustajajäseniä:
NATOn AGARD: Theodore von Kármán, puheenjohtaja
Kanada: J.J. Green, CAI
Englanti: E. T. Jones, RAeS
Ranska: Maurice Roy, ONERA
Alankomaat: H. J. van der Maas, Delftin yliopisto
Espanja: A. Perez-Marin, National Aeronautical Institute
Sveitsi: R. Greinacher, Service Technique
Ruotsi : Bo K. O. Lundberg, FOA
Länsi-Saksa: H. Blenk, WGL
Yhdysvallat: M. I. Peale, IAS
Harry F. Guggenheim, Honorary Fellow, IAS
Suomi liittyi tähän organisaatioon vuonna 1986.
Aiheesta muualla

ICASin sivusto
ICANN

ICANN (lyhenne sanoista Internet Corporation for Assigned Names and Numbers) on voittoa tavoittelematon organisaatio, joka hallinnoi Internetin käyttämiä ylätason verkkotunnuksia. ICANN perustettiin 18. syyskuuta 1998. Järjestö on yhdysvaltalainen, mutta sen hallintoa on pyritty kansainvälistämään. Tunisiassa vunna 2005 kokoontunut YK:n tietoyhteiskuntakokous päätti kuitenkin säilyttää osoitteiden hallinnan edelleen ICANN-järjestöllä.
ICANN ylläpitää verkkotunnuksiin liittyvän hallinnon lisäksi myös Internet Assigned Numbers Authoritya eli IANAa. IANAn tehtäviin kuuluu hallinnoida esimerkiksi IPv4- ja IPv6-osoitteiden jakamista maailmanlaajuisesti.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
IC-luokitus

IC-luokitusjärjestelmä (IC Code, index of cooling) on kansainvälisesti käytössä oleva järjestelmä sähkömoottorien jäähdytystapojen määrittämiseksi. Luokituksen sisältö on esitetty standardissa IEC 60034-6.
Aiheesta muualla

Cooling and Ventilation of Electric Motors (IC); Electrical Engineering Portal
Hálfrin ja Hálfrinsankareiden saaga

Hálfrin ja Hálfrinsankareiden saaga (isl. Hálfs saga ok Hálfsrekka) on keskiaikainen islantilainen saaga. Se luetaan niin kutsuttuihin muinaissaagoihin (isl. fornaldarsögur). Hálfrin ja Hálfrinsankareiden saaga on traaginen tarina viikinkikuningas Hálfrista ja tämän sotureista, jotka viettävät lähes kaksi vuosikymmentä viikinkiretkellä mutta varoittavasta unesta huolimatta palaavat takaisin Hálfrin valtakuntaan. Sen seurauksena vihollinen – Hálfrin isäpuoli Ásmundr – polttaa kartanon, jossa he majailevat, ja paetessaan liekeistä Hálfr joukkoineen joutuu taisteluun, jossa hän ja suuri osa hänen sotureistaan kuolee.
Hálfrin ja Hálfrinsankareiden saaga, sellaisena kuin se nykyään tunnetaan, on kirjoitettu 1200-luvun loppupuolella, vaikkakin sen varhaisin käsikirjoitus, GkS 2845 4to, on laadittu vasta vuoden 1450 tietämillä tai hieman sen jälkeen. Saaga on kuitenkin ollut olemassa jossain muodossa todennäköisesti jo aiemmin, sillä 1200-luvulla vaikuttanut Sturla Þórðarson (1214–1284) sisällytti Hálfrin saagassa esiintyvän episodin omaan versioonsa Islannin asuttamisesta kertovasta Landnámabókista. 1200-luvulla laadituille saagoille perustuvassa aikalaissaagojen kokoelmassa Sturlunga saga mainitaan lisäksi nyt jo kadonnut Hróks saga svarta, joka on todennäköisesti kertonut yhdestä Hálfrin sotureista, Hrókr Mustasta, tai jolla on kenties tarkoitettu nimenomaan Hálfrin ja Hálfrinsankareiden saagaa. Saagan tarina Hálfrin kohtalosta on kuitenkin tunnettu kauan; siitä osoituksena on pidetty esimerkiksi sitä, että tulta merkitsevää kenninkiä ”Hálfrin kuolema” (isl. Hálfs bani) on käytetty runossa Ynglingatal, joka on vaihtelevasti ajoitettu 800- tai 900-luvulle. Hálfrin ja Hálfrinsankareiden saaga sisältää myös runsaasti edda-runomittaista sankarirunoutta, jota ei kuitenkaan ole luotettavasti pystytty ajoittamaan. Saagasta on säilynyt yli neljäkymmentä myöhempää paperikäsikirjoituskopiota, mikä kertoo saagan olleen hyvin suosittu.  Hálfrin ja Hálfrinsankareiden saagaa ei ole suomennettu.
Hálfrin saaga suurvalta-ajan Ruotsissa

Nykytutkimuksessa Hálfrin ja Hálfrinsankareiden saagaa ei pidetä luotettavana lähteenä siitä ajasta tai niistä henkilöistä, joita se kuvaa. Suurvalta-ajan Ruotsissa moniin muinaissaagoihin suhtauduttiin kuitenkin melko kritiikittömästi, sillä niiden uskottiin kuvaavan myös ruotsalaisten muinaista ja loisteliasta menneisyyttä. Useat muinaissaagat päätyivät sen vuoksi suurvaltaideologian rakennusaineeksi ja niitä käytettiin myös propagandatarkoituksessa.
Hálfrin ja Hálfrinsankareiden saagan tapahtumapaikkana on pääosin Norja. Vain muutamat episodit sijoittuvat Pohjolan itäisempiin osiin, mutta tällöinkin pääosin nykyisen Tanskan alueelle. Ruotsissa kiinnostuttiin kuitenkin Hálfrin ja Hálfrinsankareiden saagasta, koska siinä mainitaan osan Hálfrin sotureista suunnanneen tämän kuoleman jälkeen Göötanmaalle ja Sveanmaalle (isl. Svíþjóð). Osa Hálfrin ja Hálfrinsankareiden saagassa esiintyvistä henkilöhahmoista ja paikoista tunnettiin lisäksi jo muista muinaissaagoista. Saagan voitiin siksi katsoa antavan lisätietoja muinaissaagojen pohjalta laadittuihin sukupuihin. Koska ruotsalaiset eivät enää ymmärtäneet muinaissaagojen kieltä, ilmestyi Hálfrin ja Hálfrinsankareiden saaga ruotsiksi ja latinaksi käännettynä Eric Julius Björnerin teoksessa Nordiska kämpa dater vuonna 1737.
Käännökset ja editiot

Andrews, A. Le Roy (toim.). 1907. Hálfs saga ok Hálfsrekka. Altnordische Saga-Bibliothek 14. Halle: Niemeyer.
Hálfs saga ok Hálfsrekka. Teoksessa Rafn, C. C. (toim.) 1829–1830. Fornaldar sögur Nordrlanda, 2. Kaupmannahöfn: [s.n.], 25–60.
Hálfs saga ok Hálfsrekka. Teoksessa Guðni Jónsson (toim.). 1954.  Fornaldar sögur Norðurlanda, 2. Akureyri: Íslendingasagnaútgáfan, .
Hier byrjast Sogu Thattur af Alfe Konge og Reckum hanns / Här börjar En kårt Saga om Kong Alf och hans Hielltar / Hic incipit brevis Historia de Alfo Rege & ejus Heroibus, käänt. Eric Julius Björner. Teoksessa Björner, Eric Julius (toim. & käänt.). 1737. Nordiska kämpa dater. Stockholm: Horrn.
Seelow, H. (toim.). 1981. Hálfs saga ok Hálfsrekka. Reykjavík : Stofnun Árna Magnússonar.
Aiheesta muualla

Hálfs saga ok Hálfsrekka muinaisislanniksi Heimskringla.no -sivustolla
Hálfs saga ok Hálfsrekka muinaisislanniksi Snerpa.is -sivustolla
Hálfs saga ok Hálfsrekka -bibliografia Stories for All Time: The Icelandic Fornaldarsögur (Arkistoitu – Internet Archive) -sivustolla
Hálfs saga ok Hálfsrekka -saagan sisältämästä runoudesta Skaldic Poetry of the Scandinavian Middle Ages -projektin sivustolla
Hálfs saga ok Hálfsrekka englanniksi (The Saga of Half & His Heroes, käänt. Peter Tunstall)
Haukkatyttö

Haukkatyttö (engl. Hawkgirl) on nimi usealle eri DC Comics -kustantamon sarjakuvissa esiintyville siivekkäille supersankareille. Haukkatytön loivat Gardner Fox ja Dennis Neville ja hahmo esiintyi ensimmäisen kerran vuonna 1940 Flash Comics -sarjakuvalehden ensimmäisessä numerossa. Hahmo esiintyi ensimmäisen kerran Haukkatyttönä All Star Comics #5 numerossa heinäkuussa 1941. Toinen Haukkatytön inkarnaatio esiintyi ensimmäisen kerran The Brave and the Bold #34 numerossa maaliskuussa 1961 ja hänet loivat Gardner Fox ja Joe Kubert. Sen jälkeen kun DC:n jatkuvuus kirjoitettiin uudelleen vuoden 1985 Crisis on Infinite Earths -sarjassa, Haukkatytön historia on vaihdellut vuosien varrella ilmestyneiden hahmojen useiden uusien versioiden kanssa, joista osa liittyy muinaiseen Egyptiin ja osa kuvitteelliseen Thanagar-planeetaan. Nämä hahmon versiot ovat esiintyneet useissa eripituisissa sarjoissa, jotka sijoittuvat Maa 2 ja Maa 1 universumeihin. Kolmas Haukkatyttö esiintyi ensimmäisen kerran JSA: Secret Files #1 numerossa elokuussa 1999 ja hänet loivat James Robinson, David Goyer ja Scott Benefiel. Haukkatytön lisäksi on olemassa myös Haukkanainen, joka on erillinen hahmo DC:n universumissa.
Muussa mediassa > Animaatio

Shayera Holin versio Haukkatytöstä esiintyi animaatiosarjassa The All-New Super Friends Hour, jossa häntä ääninäytteli Shannon Farnon.
Shayera Holin versio Haukkatytöstä esiintyi animaatiosarjassa Superystävät, jossa häntä ääninäytteli Janet Waldo.
Shayera Holin versio Haukkatytöstä esiintyi animaatiosarjoissa Justice League ja Justice League Unlimited, joissa häntä ääninäytteli Maria Canals-Barrera.
Kendra Saundersin versio Haukkatytöstä esiintyi nettisarjassa DC Super Hero Girls, jossa häntä ääninäytteli Nika Futterman. Sarjassa Haukkatyttö esiintyy supersankareiden koulun oppilaana ja etsiväkerhon jäsenenä valvoen usein koulun käytäviä. Vuoden 2019 sarjassa Shiera Sandersin versio Haukkatytöstä esiintyi jaksossa "#TheBirdAndTheBee", jossa häntä ääninäytteli Stephanie Lemelin.
Kendra Saundersin versio Haukkatytöstä esiintyy animaatioelokuvissa DC Super Hero Girls: Hero of the Year, DC Super Hero Girls: Intergalactic Games ja DC Super Hero Girls: Legends of Atlantis, joissa häntä ääninäytteli Nika Futterman.
Shayera Holin versio Haukkatytöstä esiintyi animaatioelokuvassa Green Lantern: Beware My Power, jossa häntä ääninäytteli Jamie Gray Hyder.
Haukkatytön paha versio nimeltä Angelique esiintyi lyhyesti animaatioelokuvassa Justice League: Crisis on Two Earths rikossyndikaatin jäsenenä.
Muussa mediassa > Televisiossa

Shiera Sandersin versio Haukkatytöstä esiintyi televisiosarjassa Smallville, jossa häntä esitti Sahar Biniaz.
Shiera Sandersin versio Haukkatytöstä esiintyi televisiosarjassa Supergirl Justice Society of American jäsenenä.
Kendra Saundersin versio Haukkatytöstä esiintyi televisiosarjassa Legends of Tomorrow, jossa häntä esitti Ciara Renée.
Muussa mediassa > DC Universe

Isabela Merced tulee näyttelemään DC Universe -elokuvauniversumin versiota Kendra Saundersista / Haukkatytöstä, elokuvasta Superman (2025) alkaen.
Videopeleissä

Shayera Holin versio Haukkatytöstä esiintyy pelattavana hahmona peleissä Justice League: Injustice for All ja Justice League: Chronicles.
Kendra Saundersin versio Haukkatytöstä esiintyy pelattavana hahmona pelissä Justice League Heroes, jossa häntä ääninäyttelee Collette Whittaker.
Shayera Holin ja Kendra Saundersin versioiden yhdistelmä Haukkatytöstä esiintyy pelissä DC Universe Online, jossa häntä ääninäyttelee Lana Lesley.
Shayera Holin versio Haukkatytöstä esiintyy pelattavana hahmona peleissä Lego Batman 2: DC Super Heroes ja Lego Batman 3: Beyond Gotham, joissa häntä ääninäyttelee Kari Wahlgren.
Shayera Holin versio Haukkatytöstä esiintyy pelattavana hahmona Lego DC Super-Villains -pelissä, jossa häntä ääninäyttelee Tiffany Smith.
Shiera Sandersin versio Haukkatytöstä esiintyy pelattavana hahmona pelissä Injustice: Gods Among Us, jossa häntä ääninäyttelee Jennifer Hale.
I Know What You Want

| ”I Know What You Want” Busta Rhymes feat>  Mariah Carey |
| --- | --- | --- |

Singlen tiedot
 Albumilta: It Ain’t Safe No More...
 Äänitetty : 2002
 Julkaistu: 17. maaliskuuta 2003
 Tekijä(t): Busta Rhymes, Rah Digga, Rampage, Rick Rock, Spliff Star, L. Jones
 Tuottaja(t): Rick Rock
 Tyylilaji: R&B, hip hop
 Kesto: 05.24 4:12 (edit)
 Levy-yhtiö: J, Flipmode
Busta Rhymesin muut singlet
| ”Make It Clap” 2003 | ”I Know What You Want” 2003 | ”Light Your Ass on Fire” 2003 |
Mariah Careyn muut julkaisut
| ”Boy (I Need You)” 2002 | ”I Know What You Want” 2003 | ”Bringin’ On the Heartbreak” 2003 |
I Know What You Want on toinen single rap-artisti Busta Rhymesin kuudennelta It Ain't Safe No More -nimiseltä albumilta. Kappale on myös Mariah Careyn remix-albumilla The Remixes. Singlellä vierailee Mariah Carey sekä Flipmode Squad. Single julkaistiin 13. toukokuuta 2003.
I Know You Want Me (Calle Ocho)

| ”I Know You Want Me (Calle Ocho)” Pitbull |
| --- | --- | --- |

Singlen tiedot
 Albumilta: Rebelution
 Äänitetty : 2008
 Julkaistu: 24. helmikuuta 2009
 Formaatti: Digitaalinen lataus
 Tuottaja(t): Lil Jon
 Tyylilaji: Hip house, latin pop, reggaeton
 Kesto: 03.57
 Levy-yhtiö: The Orchard, Ultra, J, Polo Grounds Music, Mr. 305
Pitbullin muut singlet
| ”Shooting Star” 2009 | ”I Know You Want Me (Calle Ocho)” 2009 | ”Blanco” 2009 |
I Know You Want Me (Calle Ocho) on hip hop -artisti Pitbullin kappale, joka julkaistiin hänen Rebelution-studioalbuminsa toisena singlenä 24. helmikuuta 2009. Kappale sisältää samanlaisuuksia Bucketheadsin kappaleesta "The Bomb! (These Sounds Fall Into My Mind)" sekä Nicole Fasanon ja Pat Richin kappaleesta "75, Brazil Street", joka puolestaan itse sisältää samanlaisuuksia Chicagon kappaleesta "Street Player". Kappaleen kertosäe on dominikaaniräppäripari El Catalta ja Omegalta. Kappaleen nimi viittaa Miamin Little Havanan kaupunginosassa olevaan Calle Ocho -nimiseen katuun. Kappaleen ensiesitys tapahtui Miamin WPOW-radioasemalla. Kappale on mukana myös Xbox 360 -konsolin Kinect-pohjaisella Dance Central -videopelillä, PlayStation 2 -konsolille julkaistussa Dance Dance Revolution X2 -pelissä, PlayStation 3 -konsolille julkaistussa PlayStation Move -pohjaisessa SingStar Dancessä sekä Suburgatoryn pilottijaksossa.
Käännös suomeksi
Hr. Ms. Ram

| Hr>  Ms. Ram |
| --- | --- |

Aluksen vaiheet
Rakentaja:  Droogdok Mij Tandjong Priok
Kölinlasku:  1941
Laskettu vesille:  10. joulukuuta 1941
Palveluskäyttöön:  ei
Tekniset tiedot
Uppouma:  2 400 t
Pituus:  88 m
Leveys:  12,7 m
Syväys:  4,2 m
Koneteho:  4 800 hv
Nopeus:  18-20 solmua
Miehistöä:  120
Aseistus
Aseistus:  2 x 75 mm tykkiä 2 x 40 mm tykkiä 80 x miinaa 25 x syvyyspommia
Hr. Ms. Ram oli Alankomaiden laivaston Regulus-luokan apumiinalaiva toisessa maailmansodassa.
Valmistus

Alus tilattiin nimellä Hr. Ms. Ram Droogdok Mij Tandjong Priokista, missä köli laskettiin 1941. Alus laskettiin vesille vielä saman vuoden lopulla 10. joulukuuta. Alankomaalaisten vetäytyessä alueelta alus hinattiin 14.-20. joulukuuta Tjilatjapiin. Laivaston lähettämän tuhoamisosaston asettamat panokset tuhosivat maaliskuussa 1942 aluksen. Keisarillisen Japanin laivasto hinautti touko-kesäkuussa 1943 aluksen Surabajaan korjattavaksi. Nanshiniksi nimettyä alusta ei saatu palvelukseen ennen elokuuta 1945 ja se romutettiin.
Aluksen aseistuksena piti olla palvelukseenotettaessa kolme 8 cm tykkiä ja neljä 25 millimetrin tyypin 96 ilmatorjuntatykkiä.